
На основу члана 67. став 1. Закона о основама система образовања и васпитања („Службени гласник РС”, бр. 88/17, 27/18 – др. закон, 10/19, 6/20, 129/21, 92/23 и 19/25),
Министар просвете доноси
ПРАВИЛНИК
о измени Правилника о плану и програму наставе и учења гимназије за ученике са посебним способностима за филолошке науке
Члан 1.
У Правилнику о плану и програму наставе и учења гимназије за ученике са посебним способностима за филолошке науке („Службени гласник РС – Просветни гласник”, бр. 12/23 и 2/24), у плану наставе и учења, табела „Облици образовно-васпитног рада којима се остварују обавезни предмети, изборни програми и активности”, у табели: „ОСТАЛИ ОБЛИЦИ ОБРАЗОВНО-ВАСПИТНОГ РАДА”, речи: „Други страни језик” замењују се речима: „Трећи страни језик”.
Члан 2.
Овај правилник ступа на снагу осмог дана од дана објављивања у „Службеном гласнику Републике Србије – Просветном гласнику”.
Број 110-00-88/2026-03
У Београду, 27. јула 2026. године
Министар,
проф. др Дејан Вук Станковић, с.р.
